Dos cosins que es separen el 2020-2021
Publicat 10 de juny de 2020. 10.02 hores. -Webmaster-.
A Mataró, el destí ha volgut que dos cosins es trobessin esportivament i que ara també es separessin. Els dos cosins, que tenen el mateix nom i primer cognom, com dada curiosa, han coincidit aquesta temporada, a un mateix club, l’UE Mataró.
Ells son Albert Viñallonga Soriano i Albert Viñallonga Gomez.
El primer, Albert Viñallonga Soriano, es el major, nascut al 1993, i ha estat lligat al CB Santa Coloma, en les seves categories inferiors, arribant a jugar a Primera Catalana, a la temporada 2014-2015, posteriorment va estar a la mateixa categoria al CB Cabrera, fins la temporada passada que, jugant també a la Primera Catalana, es va unir al segon equip de l’UE Mataró.
Aquesta propera temporada no estarà d’entrada, a l’UE Mataró, ja que per temes laborals i acadèmics, fins el desembre no podrà jugar en cap equip.
"A Mataró, el destí ha volgut que dos cosins es trobessin esportivament i que ara també es separessin. Els dos cosins, que tenen el mateix nom i primer cognom, com dada curiosa, han coincidit aquesta temporada, a un mateix club, l’UE Mataró".
Fotografies: Font desconeguda
El segon, Albert Viñallonga Gomez, nascut al 1995, un colomenc marxat de la ciutat quan era infant, no ha jugat mai a cap club colomenc, formant-se al CB Joventut de Badalona, l’UE Mataró i el Club Bàsquet Arenys, va debutar amb el CB Argentona com sènior, i després d’una breu estada a l’altre club de Mataró, l’AE Boet Mataró, a la temporada 2016-2017 arribaria al primer equip de l’UE Mataró, a la Lliga EBA, fins l’actualitat.
La propera temporada, arribat amb un acord, amb el club groc i blau, seguirà jugant a la Lliga EBA: “Estic molt content de continuar amb la família groga, el grup humà es increïble, a més serà la 5a temporada al club i a lliga EBA. El projecte que hi ha es molt ambiciós, volem fer fases per pujar a LEB Plata”.